CELEX: 32020R0779
Language: el
Date: 2020-06-12 00:00:00
Title: Εκτελεστικός κανονισμός (ΕΕ) 2020/779 της Επιτροπής της 12ης Ιουνίου 2020 για την τροποποίηση του εκτελεστικού κανονισμού (ΕΕ) 2019/250 όσον αφορά τις ημερομηνίες εφαρμογής μετά την παράταση της προθεσμίας μεταφοράς στο εθνικό δίκαιο της οδηγίας (ΕΕ) 2016/797 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

15.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 188/6
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/779 ΤΗΣ ΕΠΙΤΡΟΠΗΣ
         της 12ης Ιουνίου 2020
         για την τροποποίηση του εκτελεστικού κανονισμού (ΕΕ) 2019/250 όσον αφορά τις ημερομηνίες εφαρμογής μετά την παράταση της προθεσμίας μεταφοράς στο εθνικό δίκαιο της οδηγίας (ΕΕ) 2016/797 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τη διαλειτουργικότητα του σιδηροδρομικού συστήματος της Ευρωπαϊκής Ένωσης (1), και ιδίως το άρθρο 9 παράγραφος 4, το άρθρο 15 παράγραφος 9 και το άρθρο 24 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η οδηγία (ΕΕ) 2016/797 τροποποιήθηκε από την οδηγία (ΕΕ) 2020/700 (2) προκειμένου να δοθεί στα κράτη μέλη η δυνατότητα να παρατείνουν την προθεσμία για να θέσουν σε ισχύ τις εθνικές νομοθετικές, κανονιστικές και διοικητικές διατάξεις που είναι αναγκαίες για τη συμμόρφωσή τους με τις διατάξεις που αναφέρονται στο άρθρο 57 παράγραφος 1 της οδηγίας (ΕΕ) 2016/797.
                  
               
                     (2)
                  
                  
                     Όσον αφορά τα κράτη μέλη που έχουν ενημερώσει τον Οργανισμό Σιδηροδρόμων της Ευρωπαϊκής Ένωσης (στο εξής: ο Οργανισμός) και την Επιτροπή σχετικά με την πρόθεσή τους να παρατείνουν την περίοδο μεταφοράς στο εθνικό δίκαιο της οδηγίας (ΕΕ) 2016/797 σύμφωνα με το άρθρο 57 παράγραφος 2α, η εφαρμογή ορισμένων διατάξεων του εκτελεστικού κανονισμού (ΕΕ) 2019/250 της Επιτροπής (3) θα πρέπει να αναβληθεί για τις 31 Οκτωβρίου 2020.
                  
               
                     (3)
                  
                  
                     Επομένως, ο εκτελεστικός κανονισμός (ΕΕ) 2019/250 θα πρέπει να τροποποιηθεί αναλόγως.
                  
               
                     (4)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 51 παράγραφος 1 της οδηγίας (ΕΕ) 2016/797,
                  
               
                     (5)
                  
                  
                     Ο παρών κανονισμός θα πρέπει να τεθεί σε ισχύ την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης, ώστε να διασφαλισθεί η αποτελεσματικότητα των μέτρων που προβλέπονται σ’ αυτόν,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2019/250 τροποποιείται ως εξής:
            
                        1)
                     
                     
                        στο άρθρο 11, το δεύτερο εδάφιο αντικαθίσταται από το ακόλουθο κείμενο:
                        «Το παράρτημα του κανονισμού (ΕΕ) αριθ. 201/2011 εξακολουθεί να εφαρμόζεται για τη δήλωση συμμόρφωσης προς τύπο κατά το άρθρο 26 παράγραφος 4 της οδηγίας 2008/57/ΕΚ έως τις 15 Ιουνίου 2020 στα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2 της οδηγίας (ΕΕ) 2016/797 και τα οποία δεν έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2α της οδηγίας (ΕΕ) 2016/797.
                        Το παράρτημα του κανονισμού (ΕΕ) αριθ. 201/2011 εξακολουθεί να εφαρμόζεται για τη δήλωση συμμόρφωσης προς τύπο κατά το άρθρο 26 παράγραφος 4 της οδηγίας 2008/57/ΕΚ έως τις 30 Οκτωβρίου 2020 στα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2α της οδηγίας (ΕΕ) 2016/797.»·
                     
                  
                        2)
                     
                     
                        στο άρθρο 12, το τέταρτο εδάφιο αντικαθίσταται από το ακόλουθο κείμενο:
                        «Ο παρών κανονισμός εφαρμόζεται από τις 16 Ιουνίου 2020 στα κράτη μέλη που έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2 της οδηγίας (ΕΕ) 2016/797 και τα οποία δεν έχουν ενημερώσει τον Οργανισμό και την Επιτροπή σύμφωνα με το άρθρο 57 παράγραφος 2α της οδηγίας (ΕΕ) 2016/797.
                        Εφαρμόζεται σε όλα τα κράτη μέλη από τις 31 Οκτωβρίου 2020.».
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 138 της 26.5.2016, σ. 44.
         
            (2)  Οδηγία (ΕΕ) 2020/700 του Ευρωπαϊκού Κοινοβουλίου και του Συμβουλίου, της 25ης Μαΐου 2020, για την τροποποίηση των οδηγιών (ΕΕ) 2016/797 και (ΕΕ) 2016/798 όσον αφορά την παράταση των περιόδων μεταφοράς τους στο εθνικό δίκαιο (ΕΕ L 165 της 27.5.2020, σ. 27).
         
            (3)  Εκτελεστικός κανονισμός (ΕΕ) 2019/250 της Επιτροπής, της 12ης Φεβρουαρίου 2019, για τα υποδείγματα των δηλώσεων και των πιστοποιητικών «ΕΚ» σιδηροδρομικών στοιχείων διαλειτουργικότητας και υποσυστημάτων, το υπόδειγμα της δήλωσης συμμόρφωσης προς εγκεκριμένο τύπο σιδηροδρομικού οχήματος και τις διαδικασίες «ΕΚ» επαλήθευσης υποσυστημάτων σύμφωνα με την οδηγία (ΕΕ) 2016/797 του Ευρωπαϊκού Κοινοβουλίου και του Συμβουλίου, και για την κατάργηση του κανονισμού (ΕΕ) αριθ. 201/2011 της Επιτροπής (ΕΕ L 42 της 13.2.2019, σ. 9).